Forslagene fra forsvarssjefen skal nå ut på intern høring i Forsvaret. Deretter skal forsvarssjefen overlevere sitt fagmilitære råd til forsvarsminister Søreide den 1. oktober.
- Det vil nok bli mye diskusjoner og skarpe reaksjoner dersom dette blir det rådet som blir presentert i oktober. Men jeg tror nok forsvarssjefen ønsker å sende et veldig sterkt signal til oss politikere om at skal vi ha en kostbar struktur, så må vi betale for det, sier leder av forsvarskomiteen på Stortinget Anniken Huitfeldt (Ap) til NRK.
Forsvarsministeren Søreide opplyser at hun legger vekt på en bred og åpen prosess der departementet i langt større grad enn tidligere innhenter både interne og eksterne råd i prosessen mot ny langtidsplan.
- Regjeringen ønsker en bred samfunnsdebatt om evnen til å forsvare landet, sier hun.
Nasjonal sikkerhetsmyndighet skal i september legge fram et sikkerhetsfaglig råd, og det tverrpolitiske Vernepliktsutvalget jobber fram mot sin frist i slutten av oktober. (NTB)